ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-4133/97 υποβολή: Wilfried Telkδmper (V) προς την Επιτροπή (21 Iανουαρίου 1998)

Θέμα: Προώθηση της ατομικής ενέργειας και της ηλιακής ενέργειας

Ποιά ενίσχυση έλαβε η ατομική ενέργεια (συμπεριλαμβανομένου του τομέα επανεπεξεργασίας οριστικής εναπόθεσης κ.λπ.) έως σήμερα συνολικά και αντίστοιχα τα τελευταία 10 έτη στην ΕΕ;

Ποιά ενίσχυση έλαβε η ηλιακή ενέργεια έως σήμερα συνολικά και αντίστοιχα τα τελευταία 10 έτη στην ΕΕ;

Ποιά ποσοστά των ενισχύσεων αυτών αναλογούν στο κρατίδιο της Βάδης-Βυτεμβέργης και στην Ομοσπονδιακή Δημοκρατία της Γερμανίας αντίστοιχα;

Σε ποιό ποσό ανέρχεται το χρέος της γαλλικής EdF (Electricitι de France) λόγω του πυρηνικού της προγράμματος; Σε ποιό ποσό ανέρχεται συνολικά η ενίσχυση που χορηγήθηκε στη Γαλλία για την πυρηνική ενέργεια;

Απάντηση του Κ. Παπουτσή εξ ονόματος της Επιτροπής (27 Μαρτίου 1998)

Η οικονομική συνεισφορά της Κοινότητας υπέρ της πυρηνικής ενέργειας, κατά τα τελευταία δέκα χρόνια περιορίστηκε στο πρόγραμμα-πλαίσιο έρευνας και ανάπτυξης (Ε κ Α), (πυρηνική σχάση και σύντηξη). Αντιπροσωπεύει κατά μέσο ετήσιο όρο 310 περίπου εκατ ECU, εκ των οποίων τα 100 εκατ. ECU για την πυρηνική σχάση. Κατά το χρονικό διάστημα 1986-1995, η μέση ετήσια δαπάνη για Ε κ Α στον τομέα της πυρηνικής ενέργειας, στο σύνολο των Κρατών μελών, έφτασε τα 1470 εκατ. ECU. Σε ό,τι αφορά τα δάνεια Euratom, μετά από το 1988 δεν πραγματοποιήθηκε καμία σχετική δανειοδότηση.

Από το 1990 μέχρι το 1997, ενισχύθηκαν 160 σχέδια ηλιακής ενέργειας, στα πλαίσια του προγράμματος Thermie. Τα εν λόγω σχέδια αφορούν ηλιακές ενεργειακές τεχνολογίες, δηλ. ηλιακά φωτοβολταϊκά, ηλιοθερμική παραγωγή ηλεκτρισμού και ηλιακή βιομηχανική ηλεκτροπαραγωγή. Επιπλέον, χορηγήθηκε οικονομική ενίσχυση σε 72 σχέδια ηλιακής ενέργειας από το πρόγραμμα Altener κατά την περίοδο 1993-1997. Οι οικονομικές ενισχύσεις που χορηγήθηκαν μέσω των δύο αυτών προγραμμάτων έφτασαν τα 70 εκατ. ECU, δηλαδή 9 εκατ. ECU τον χρόνο. Η μέση ετήσια δαπάνη για Ε κ Α στον τομέα της ηλιακής ενέργειας και για όλα τα Κράτη μέλη, κατά τη χρονική περίοδο 1986-1995, έφτασε τα 125 εκατ. ECU.

Στη Γερμανία, υλοποιήθηκαν 17 σχέδια ηλιακής ενέργειας, κατά τη χρονική αυτή περίοδο, όπου η οικονομική συνεισφορά της Κοινότητας έφτασε τα 8 εκατ. ECU, που χορηγήθηκαν μέσω του Thermie. Στο Baden-Wόrttemberg πραγματοποιήθηκαν 4 σχέδια και χορηγήθηκαν 1,65 εκατ. ECU. Μέσω του προγράμματος Altener ενισχύθηκαν 8 ηλιακά σχέδια στη Γερμανία, με ποσά ύψους 1,3 εκατ ECU, εκ των οποίων ένα σχέδιο εφαρμόστηκε στο Baden-Wόrttemberg που επιγορηγήθηκε με ποσό 170.000 ECU. Οι δαπάνες για Ε κ Α των πυρηνικών και ηλιακών ενεργειών στη Γερμανία κατά το διάστημα 1986-1995, έφταναν τον μέσο ετήσιο όρο αντίστοιχα των 336 και 70 εκατ. ECU.

Σύμφωνα με την ετήσια έκθεση 1996 της Electricitι de France (EDF), το χρέος της στα τέλη του 1996 έφτανε τα 133 δις γαλλικά φράγκα. Δεν παρουσιάζεται κάποια κατανομή της ηλεκτροπαραγωγής ανάλογα με τους χρησιμοποιούμενους ενεργειακούς πόρους. Οι δαπάνες για Ε κ Α στην πυρηνική ενέργεια και στην ηλιακή ενέργεια, μεταξύ 1986 και 1995, έφτασαν τα 467 και 3 εκατ. ECU αντίστοιχα, κατά μέσο ετήσιο όρο.
ΓΡΑΠΤΗ ΕΡΩΤΗΣΗ E-3980/97 υποβολή: Konstadinos Klironomos (PSE) προς την Επιτροπή (14 Iανουαρίου 1998)

Θέμα: Εξαγορά ποδοσφαιρικών ομάδων

Μεγάλες ιδιωτικές επιχειρήσεις, ποικίλων δραστηριοτήτων, με την έδρα τους σε χώρες της Ένωσης, με κατάλληλους χειρισμούς μεθοδεύουν και επιτυγχάνουν, μέσω εξαγοράς πλειοψηφικών πακέτων μετοχών, την εξασφάλιση του ελέγχου πολλών ποδοσφαιρικών ομάδων που δραστηριοποιούνται σε διάφορες χώρες της Ευρώπης μέλη ή όχι της Ευρωπαϊκής Ένωσης. Πρόσφατο παράδειγμα η εξαγορά της ελληνικής ΠΑΕ «ΑΕΚ» υπό την γνωστή Βρετανική Εταιρεία ENIC PLC η οποία, παραλλήλως, έχει εξασφαλίσει τον διοικητικό και διαχειριστικό έλεγχο και πολλών άλλων ποδοσφαιρικών ομάδων σε διάφορες ευρωπαϊκές χώρες.

Το πιο πάνω φαινόμενο δημιουργεί τον κίνδυνο της νόθευσης των διευρωπαϊκών ποδοσφαιρικών διοργανισμών (κύπελο πρωταθλητριών ομάδων Ευρώπης, κύπελο κυπελούχων ομάδων Ευρώπης, κύπελο ΟΥΕΦΑ κλπ.) δεδομένου ότι είναι πολύ πιθανό στην ίδια διοργάνωση να βρεθούν αντιμέτωπες ποδοσφαιρικές ομάδες που ανήκουν στον ίδιο «οίκο» οικονομικών συμφερόντων (στον ίδιο ιδιοκτήτη με άλλα λόγια) οπότε τα αποτελέσματα τέτοιων αγώνων θα είναι εκ των προτέρων διαβλητά, με αποτέλεσμα το σημαντικότερο χαρακτηριστικό του ποδοσφαίρου που είναι ο καλώς νοούμενος αθλητικός ανταγωνισμός να νοθεύεται.

Σκοπεύει η Επιτροπή να ασχοληθεί με το θέμα αυτό που έχει αρχίσει να απασχολεί όλους τους ευρωπαίους φίλους του ποδοσφαίρου;

Απάντηση του κ. Van Miert εξ ονόματος της Επιτροπής (6 Μαρτίου 1998)

Η Επιτροπή θεωρεί δικαιολογημένη την ανησυχία την οποία διατυπώνει το Αξιότιμο Μέλος στην ερώτησή του.

Στην απόφασή του της 15ης Δεκεμβρίου 1995, (Bosman) ((Υπόθεση C-415-93, Συλλογή 1995, σελ. Ι-4921, αιτιολογικό 106. )), το Δικαστήριο των ΕυρωπαΪκών Κοινοτήτων, λαμβάνοντας υπόψη τη μεγάλη κοινωνική σημασία που προσλαμβάνουν οι αθλητικές δραστηριότητες και, πιο συγκεκριμένα, το ποδόσφαιρο εντός της Κοινότητας, αναγνώρισε ότι είναι θεμιτοί οι στόχοι που αποσκοπούν στην εξασφάλιση ισορροπίας μεταξύ των αθλητικών ομάδων μέσω της διατήρησης της ισότητας των ευκαιριών και του αδιάβλητου των αποτελεσμάτων, και στην ενθάρρυνση της ανάδειξης νέων παικτών.

Είναι προφανές ότι αν ο ίδιος ιδιοκτήτης διατηρεί τον έλεγχο δύο ή περισσότερων ομάδων που συμμετέχουν ενδεχομένως στις ίδιες εθνικές ή διεθνείς διοργανώσεις, υπάρχει ο κίνδυνος νόθευσης των αποτελεσμάτων.

Για το λόγο αυτόν, τυχόν κανονισμοί αθλητικών οργανισμών που περιορίζουν την ελευθερία συμμετοχής στις ίδιες εθνικές ή διεθνείς διοργανώσεις, εντός του Ευρωπαϊκού Οικονομικού Χώρου (ΕΟΧ), σε ομάδες που ανήκουν στον ίδιο ιδιοκτήτη, φαίνεται να αφορούν αποκλειστικά το άθλημα και, κατά συνέπεια, να είναι ξένοι προς κάθε οικονομική δραστηριότητα, εφόσον εξακολουθούν να περιορίζονται σ' αυτό καθαυτό το αντικείμενό τους που είναι η εξασφάλιση του αδιάβλητου των αποτελεσμάτων. Υπό τις συνθήκες αυτές και εφόσον οι εν λόγω κανονισμοί παραμένουν ανάλογοι προς τον επιδιωκόμενο στόχο, κανονισμοί του είδους αυτού διαφεύγουν την εφαρμογή των κανόνων ανταγωνισμού της συνθήκης ΕΚ.

Δεν είναι, συνεπώς, στη δικαιοδοσία της Επιτροπής να υποκαταστήσει τους αθλητικούς οργανισμούς στη λήψη ανάλογων μέτρων.
ΓΡΑΠΤΗ ΕΡΩΤΗΣΗ E-4156/97 υποβολή: Eryl McNally (PSE) προς την Επιτροπή (21 Iανουαρίου 1998)

Θέμα: Ενιαίο σύστημα εγκρίσεως οχημάτων

Μετά από επιστολή που μου απέστειλε πολίτης της εκλογικής μου περιφέρειας, θα ήθελα να επιστήσω την προσοχή της Επιτροπής στο Ενιαίο Σύστημα Εγκρίσεως Οχημάτων του Βρετανικού Υπουργείου Μεταφορών, το οποίο περιλαμβάνει αλλαγές στις προϋποθέσεις προσωπικών εισαγωγών οχημάτων και πρόκειται να τεθεί σε εφαρμογή την 1η Ιανουαρίου 1998.

Από τη φύση του, το Ενιαίο Σύστημα Εγκρίσεως Οχημάτων (SVA) θα περιορίσει αισθητά τα σημερινά δικαιώματα των βρετανών πολιτών να εισάγουν ιδιωτικώς - είτε από την ΕΕ είτε εκτός αυτής - αμερικανικά αυτοκίνητα για προσωπική χρήση.

Παρά τον αντίκτυπο που η νομοθεσία περί SVA θα έχει τόσο στους ιδιώτες όσο και στις μικρές και μεσαίες επιχειρήσεις, πολλοί από όσους θα θιγούν από το νέο σύστημα δεν γνωρίζουν τις συνέπειες του SVA λόγω της ελλιπούς δημοσιότητας που δόθηκε στο θέμα αυτό.

Λαμβανομένων υπόψη των ανωτέρω, τι μπορεί να πράξει η Επιτροπή - κατεπειγόντως μάλιστα - για να ενθαρρύνει τη βρετανική κυβέρνηση να αναστείλει την εφαρμογή του SVA ώστε να υπάρξει ορθή και πλήρης διαβούλευση με το κοινό;

Απάντηση του κ.Monti εξ ονόματος της Επιτροπής (9 Μαρτίου 1998)

Ύστερα από καταγγελία σχετικά με το ασυμβίβαστο ενδεχομένως με το άρθρο 30 της συνθήκης ΕΚ των κανονισμών του 1996 για την έγκριση των οχημάτων με κινητήρα, που καθιερώνουν ένα Ενιαίο Σύστημα Έγκρισης Οχημάτων,, η Επιτροπή έγραψε στις βρετανικές αρχές στις 4 Δεκεμβρίου 1997 ζητώντας διευκρινίσεις όσον αφορά τους σκοπούς και τις επιπτώσεις αυτής της νομοθεσίας η οποία αναμένεται να τεθεί σε εφαρμογή την 1η Ιανουαρίου 1998.

Επιπλέον, ύστερα από την κοινοποίηση 97/0675/UK δυνάμει της οδηγίας 83/189/ΕΟΚ του Συμβουλίου της 28ης Μαρτίου 1983 για την οποία καθιέρωση μιας διαδικασίας πληροφόρησης στο τομέα των τεχνικών προτύπων ((EE L 109, 26.4.1983 )) και προδιαγραφών που αφορά τον κανονισμό Motor Vehicles (approval) (amendment) (No2), η Επιτροπή έστειλε εμπεριστατωμένη γνώμη στις βρετανικές αρχές στις 5 Δεκεμβρίου 1997.

Οι βρετανικές αρχές αποφάσισαν στη συνέχεια να αναβάλουν την εφαρμογή των κανονισμών του 1996 (Motor Vehicles) (Approval) Regulations 1996) μέχρι την 1η Μαίου 1998.

Στις 12 Ιανουαρίου 1998, πραγματοποιήθηκε συνάντηση μεταξύ των βρετανικών αρχών και της Επιτροπής προκειμένου να συζητηθεί το ζήτημα. Σύντομα θα γίνουν περαιτέρω διαβουλεύσεις προκειμένου να βρεθεί λύση η οποία θα διαφυλάξει τόσο την ασφάλεια αυτών που χρησιμοποιούν τους δρόμους στο Ηνωμένο Βασίλειο όσο και την ελεύθερη κυκλοφορία προιόντων στην εσωτερική αγορά.
ΓΡΑΠΤΗ ΕΡΩΤΗΣΗ E-4100/97 υποβολή: David Morris (PSE) προς την Επιτροπή (16 Iανουαρίου 1998)

Θέμα: Ασφάλεια των εγκαταστάσεων πυρηνικής έρευνας του Dounraey

Πληροφορίες που δημοσιεύθηκαν στον τύπο, οι οποίες αναφέρονται στο κλείσιμο των εγκαταστάσεων του Dounraey, αποκαλύπτουν σοβαρά ερωματικά όσον αφορά τα πρότυπα ασφάλειας και την προστασία των τοπικών κοινοτήτων στο πλαίσιο της προτεινόμενης επιχείρησης απορρύπανσης.

Θα μπορούσε η Επιτροπή να λάβει θέση σχετικά, καθώς επίσης και για τις πιθανές συνέπειες εάν τα πρότυπα ασφάλειας δεν τηρούνται επακριβώς, εν γνώσει του γεγονότος ότι η ίδια η βρετανική Αρχή Ατομικής Ενέργειας (Atomic Energy Authority) σήμανε τον κώδωνα του κινδύνου για περιβαλλοντική καταστροφή εάν δεν ληφθούν τα απαιτούμενα μέτρα;

Προτίθεται να ασκήσει το δικαίωμά της, βάσει του άρθρου 35 της Συνθήκης Ευρατόμ, για πρόσβαση σ' αυτήν την εγκατάσταση πυρηνικών ερευνών και να μεριμνήσει ώστε να τηρούνται δεόντως τα πρότυπα ασφάλειας σ' αυτή την κρίσιμη φάση;

Απάντηση της κυρίας Bjerregaard εξ ονόματος της Επιτροπής (13 Φεβρουαρίου 1998)

Εκρόσωποι της Επιτροπής συναντήθηκαν με ανώτερα στελέχη της επιτροπής ατομικής ενέργειας του Ηνωμένου Βασιλείου (United Kingdom Atomic Energy Authority). Αντικείμενο της συνάντησης ήταν το φρέαρ αποθήκευσης πυρηνικών αποβλήτων μέσης ραδιενέργειας. Η Επιτροπή έχει συνεπώς επίγνωση του δυνητικού για το περιβάλλον κινδύνου που εμπερικλείουν το φρέαρ και το περιεχόμενό του, και είναι πρόθυμη να αποδεχτεί τη λήψη μέτρων προς αντιμετώπιση της κατάστασης.

Σύμφωνα με πρόσφατα δημοσιεύματα του τύπου, έχουν ζητηθεί από τις βρετανικές αρχές περισσότερες πληροφορίες αναφορικά με τα σχέδια απομάκρυνσης των αποβλήτων από το φρέαρ, επεξεργασίας και αποθήκευσης αυτών, καθώς και εκθέσεις περιβαλλοντικών επιπτώσεων, πραγματικών και δυνητικών, των εν λόγω αποβλήτων.

Ανάλογα με την επιλεγόμενη μέθοδο διαχείρισης των αποβλήτων, η Επιτροπή μπορεί να ζητήσει εφαρμογή των διατάξεων του άρθρου 37 της συνθήκης Ευρατόμ 7 μπορεί ακόμη να απαιτεί μελέτη περιβαλλοντικών επιπτώσεων για κάθε νέα εγκατάσταση αποθήκευσης αποβλήτων (οδηγία 85/337/ΕΟΚ όπως τροποποιήθηκε με την οδηγία 97/11/ΕΚ για την εκτίμηση των περιβαλλοντικών επιπτώσεων ορισμένων δημόσιων και ιδιωτικών έργων ((ΕΕ L 73, 14.3.1997 ))).

Τον Μάιο του 1993, και σύμφωνα με τις διατάξεις του άρθρου 35 της συνθήκης Ευρατόμ, εκπρόσωποι της Επιτροπής επισκέφθηκαν την τοποθεσία και περιοχή Dounreay με σκοπό να εξακριβώσουν κατά πόσον οι εγκαταστάσεις που έχουν στηθεί από τις αρμόδιες αρχές του Ηνωμένου Βασιλείου λειτουργούν έτσι ώστε να ελέγχεται διαρκώς η ραδιενέργεια στον ατμοσφαιρικό αέρα, τα νερά και το έδαφος, και να τηρούνται οι βασικοί κανόνες ασφάλειας. Διαπιστώθηκε ότι τα μέτρα που έχουν ληφθεί ώστε να παρακολουθείται ο βαθμός έκθεσης του ευρύτερου πληθυσμού στην ακτινοβολία είναι ικανοποιητικά. Μολονότι δεν μπορεί να στοιχειοθετηθεί ότι απαιτείται τη στιγμή αυτή κι άλλη επίσκεψη ελέγχου, η Επιτροπή εξακολουθεί να παρακολουθεί την υπόθεση με ενδιαφέρον.
ΓΡΑΠΤΗ ΕΡΩΤΗΣΗ E-4068/97 υποβολή: Daniela Raschhofer (NI) προς την Επιτροπή (14 Iανουαρίου 1998)

Θέμα: Έκθεση του Ελεγκτικού Συνεδρίου

Στην ετήσια έκθεση του Ελεγκτικού Συνεδρίου σχετικά με το οικονομικό έτος 1996, τόμος 1, σελ. 351, δεύτερη στήλη, επισημαίνεται ότι υπάρχουν αμφιβολίες όσον αφορά την τήρηση των κανόνων των προκαθορισμένων κριτηρίων χορήγησης πιστώσεων για την εκτέλεση του άρθ. Α - 304. Σε αυτό το πλαίσιο, γίνεται αναφορά σε μια εταιρία η οποία λαμβάνει τακτικά σημαντικές πιστώσεις από τον κοινοτικό προϋπολογισμό.

Για ποιά εταιρία πρόκειται σε αυτήν την περίπτωση;

Ποιός είναι ο αρμόδιος εκπρόσωπος αυτής της εταιρίας;

Ποιά προγράμματα προωθούνται;

Ποιός είναι ο στόχος της εταιρίας;

Ποιά μέτρα έχουν ληφθεί έτσι ώστε να σταματήσουν τα περιστατικά κακής διαχείρισης πού έχουν παρατηρηθεί σε αυτήν την περίπτωση;

Εχει ζητηθεί η επιστροφή των χρηματικών ποσών που διατέθηκαν άσκοπα;

Απάντηση του κ. Santer εξ ονόματος της Επιτροπής (10 Mαρτίου 1998)

Η εταιρεία είναι το Ευρωπαϊκό Κίνημα, Διεθνής Γραμματεία. Ο Πρόεδρος του Ευρωπαϊκού Κινήματος είναι ο κ. Soares. Ο Γενικός Γραμματέας είναι ο κ. Dastoli.

Η επιχορήγηση έχει σκοπό να καλύψει το πρόγραμμα δραστηριοτήτων του οργανισμού αυτού για να πρoωθήσει την ιδέα της Ευρωπαϊκής ολοκλήρωσης και να τον καταστήσει ικανό να λειτουργήσει ως συνδετικός κρίκoς για τους εθνικούς οργανισμούς του Ευρωπαϊκού Κινήματος.

Ο δημοσιονομικός ελεγκτής της Επιτροπής διεξήγαγε λογιστικούς ελέγχους στον οργανισμό το 1996 και το 1997 και εξέφρασε την ικανοποίησή του για την επανόρθωση της κατάστασης. Το ποσό των 145,330 ECU έχει ανακτηθεί και η επιχορήγηση που προσδιορίστηκε για το 1998 από την Αρμόδια για τον προϋπολογισμό Αρχή ανέρχεται σε 300,000 ECU.

Η Επιτροπή θα ήθελε να επισημάνει ότι, όπως σε πολλές περιπτώσεις περιοδικά επαναλαμβανόμενων επιχορηγήσεων, ο δικαιούχος και το ποσό καθορίζονται στον προϋπολογισμό από την Αρμόδια για τον προϋπολογισμό Αρχή.
ΓΡΑΠΤΗ ΕΡΩΤΗΣΗ E-4223/97 υποβολή: Cristiana Muscardini (NI) προς την Επιτροπή (21 Iανουαρίου 1998)

Θέμα: Vancimuglio

Το δικαίωμα στην απεργία, όταν δεν γίνεται αντικείμενο εκμετάλλευσης, αποτελεί αξιόλογο μέσο για τους εργαζόμενους και αναγνωρίζεται από τη βασική νομοθεσία των κρατών μελών καθώς και την εργατική νομοθεσία. Οι αγρότες στην Ιταλία έχουν κινητοποιηθεί τις μέρες αυτές για την προστασία των νομίμων συμφερόντων τους, ενώ δυσανάλογη προς τις διαμαρτυρίες υπήρξε η αντίδραση της κυβέρνησης η οποία διέταξε τις δυνάμεις της τάξεως να καταστείλουν με αποφασιστικότητα τις διαδηλώσεις.

Δεδομένου ότι και οι αστυνομικές δυνάμεις απαρτίζονται από εργαζόμενους καθήκον των οποίων είναι η επιβολή του νόμου, αξίζει να επισημανθεί ότι η ελευθερία της διαμαρτυρίας δεν είναι δυνατόν να καταστέλλεται υπό την απειλή της σύλληψης και της δίκης με συνοπτικές διαδικασίες. Θα μπορούσε άραγε η Επιτροπή να παρέμβει υπέρ των απεργούντων ιταλών γεωργών θεσπίζοντας μέτρα για την προστασία των ανθρωπίνων και πολιτικών τους δικαιωμάτων;

Απάντηση του κ. Flynn εξ ονόματος της Επιτροπής (11 Μαρτίου 1998)

Προς το παρόν δεν υπάρχει κοινοτική νομοθεσία για το δικαίωμα της απεργίας. Υπάρχει ωστόσο το άρθρο 2 (6) της συμφωνίας περί της κοινωνικής πολιτικής, που πρόκειται να ενσωματωθεί στη συνθήκη ΕΚ μέσω της συνθήκης του Άμστερνταμ, όπου αναφέρεται σαφώς ότι οι διατάξεις του άρθρου δεν ισχύουν για το δικαίωμα της απεργίας ή το δικαίωμα επιβολής ανταπεργίας. Επομένως η Επιτροπή δεν είναι αρμόδια να επέμβει σε περίπτωση όπως εκείνη που ανέφερε η κα βουλευτής.

O κοινοτικός xάρτης των θεμελιωδών κοινωνικών δικαιωμάτων των εργαζομένων σαφώς περιλαμβάνει το δικαίωμα προσφυγής σε συλλογικές ενέργειες, συμπεριλαμβανομένου και του δικαιώματος της απεργίας, ανάλογα με τις υποχρεώσεις που απορρέουν από κρατικές ρυθμίσεις και συλλογικές συμβάσεις. Ωστόσο σε μια προηγούμενη περίπτωση διαδηλώσεων, όπου σημειώθηκαν πράξεις βίας και βανδαλισμού, το Ευρωπαϊκό Δικαστήριο (στην υπόθεση C-265/95) θεώρησε ότι ένα κράτος μέλος αθέτησε την υποχρέωση να λάβει όλα τα απαραίτητα και κατάλληλα μέτρα, ώστε να αποτρέψει ιδιώτες να εμποδίσουν την ελεύθερη διακίνηση αγαθών.
ΓΡΑΠΤΗ ΕΡΩΤΗΣΗ E-4065/97 υποβολή: Amedeo Amadeo (NI) προς την Επιτροπή (14 Iανουαρίου 1998)

Θέμα: Φόρος IRAP και ανεργία

Οι τομείς που πλήττονται περισσότερο από τον νέο φόρο «IRAP» είναι αυτοί που απασχολούν το περισσότερο εργατικό δυναμικό ήτοι, οι τομείς των ελεύθερων επαγγελματικών, του εμπορίου, της βιοτεχνίας, των γεωργικών δραστηριοτήτων, των μεταφορών, των κατασκευών, κ.τ.λ.. Εξάλλου, ο φόρος αυτός πλήττει και τις επενδυτικές δραστηριότητες διότι φορολογεί τους τόκους των δανείων, γεγονός που θα έχει επίσης αρνητικό αντίκτυπο στην απασχόληση δεδομένου ότι θα ατονίσει κάθε κίνητρο επενδύσεων για την ανάπτυξη επιχειρήσεων ή τη δημιουργία νέων και τούτο στο πλαίσιο των δραστηριοτήτων της Ιταλικής Κυβέρνησης για υποτιθέμενη δημιουργία νέων θέσεων εργασίας.

Δεν κρίνει η Επιτροπή ότι, την παραμονή της Ευρωπαϊκής Διασκέψεως Κορυφής για την Απασχόληση, η φορολογική προσέγγιση που ακολούθησε ο Ιταλός Υπουργός Οικονομικών κ. Visco έρχεται σε σαφή αντίθεση με τη σύνολη στρατηγική της Επιτροπής, του Συμβουλίου και του Ευρωπαϊκού Κοινοβουλίου;

Απάντηση του κ.Monti εξ ονόματος της Επιτροπής (30 Μαρτίου 1998)

Ο φόρος IRAP (imposta regionale sulle attivitΰ produttive) είναι ένας νέος περιφερειακός φόρος, που θα εφαρμοστεί και από το 1998, ο οποίος αντικαθιστά ορισμένους άλλους φόρους που ίσχυαν προηγουμένως στην Ιταλία.

Λαμβάνοντας υπ'όψη την αρχή της επικουρικότητας, οι φόροι με τοπικό χαρακτήρα εμπίπτουν στην αρμοδιότητα των κρατών μελών, τα οποία, γι'αυτόν τον λόγο, είναι ελεύθερα να καθορίσουν τις λεπτομέρειες εφαρμογής. Έτσι λοιπόν δεν θα μπορούσε να γίνει αναφορά στο κοινοτικό δίκαιο σε σχέση με αυτόν τον φόρο, παρά μόνο όσον αφορά τις γενικές διατάξεις της συνθήκης ΕΚ που απαγορεύουν τις διακρίσεις. Εν προκειμένω, η Επιτροπή πιστεύει ότι αυτό δεν συμβαίνει.

Για τα υπόλοιπα, η Επιτροπή παρακαλεί το Αξιότιμο Μέλος του Κοινοβουλίου να ανατρέξει στις απαντήσεις που έδωσε στις γραπτές ερωτήσεις Ε-4063/97, 4064/97 ((ΕΕ C 223 της 17.7.1998, 49. )) και 4080/97 του κ.Florio ((ΕΕ C187 της 16.6.1998, 120. )) που είχαν ως αντικείμενο τον ίδιο φόρο.
ΓΡΑΠΤΗ ΕΡΩΤΗΣΗ E-3868/97 υποβολή: Roberta Angelilli (NI) προς την Επιτροπή (5 Δεκεμβρίου 1997)

Θέμα: Καθυστερήσεις στα έργα για το Ιωβηλαίο της Ρώμης

Απαντώντας στην ερώτηση P-1677/97 ((ΕΕ C 21, 22.1.1998, 80.)), στις 27 Ιουνίου 1997, η Επιτροπή κατέστησε γνωστό ότι η ΕΤΕ δεν είχε τη στιγμή εκείνη κανένα λόγο να αμφιβάλλει για τη δυνατότητα των υπευθύνων να υλοποιήσουν τα έργα που προβλέπονται στο πλαίσιο του σχεδίου Ρώμη 2000 «Framework Agreement». Πρόσφατα, ωστόσο, ο ίδιος ο Πρόεδρος του Οργανισμού Agencia Romana per l'Anno Santo, Luigi Zanda, κατήγγειλε ανήσυχος την τεράστια καθυστέρηση που έχει προκληθεί από τις παρεμβάσεις του Δήμου της Ρώμης για την κατασκευή των προβλεπόμενων για το Ιωβηλαίο έργων, ενώ απομένουν λιγότερες από 780 μέρες έως το μεγάλο γεγονός. Έχοντας υπόψη την εξαιρετική σημασία του Ιωβηλαίου όχι μόνο για την πόλη της Ρώμης αλλά και για την Ευρώπη και τον κόσμο ολόκληρο, καθώς και το γεγονός ότι η χρηματοδότηση των εν λόγω έργων κατά ποσοστό περίπου 50% βαρύνει την ΕΤΕ, ερωτάται η Επιτροπή:

1. ποια είναι η γνώμη της για την πραγματική ικανότητα υλοποίησης των 500 περίπου έργων που προβλέπονται για το Ιωβηλαίο 2000 και στη χρηματοδότηση των οποίων συμμετέχει η ΕΤΕ;

2. μπορεί να ανακοινώσει αν έχει ήδη χορηγηθεί κάποια χρηματοδότηση, δεδομένου ότι η ΕΤΕ χορηγεί τη χρηματοδότηση όχι σε μια μοναδική δόση αλλά έργο προς έργο;

3. θεωρεί ότι οι συνεχείς καθυστερήσεις που έχουν προκληθεί από τη δημοτική αρχή της Ρώμης στην κατασκευή των εν λόγω έργων θέτουν σε κίνδυνο τη δυνατότητα του Δήμου της Ρώμης να επωφεληθεί πράγματι από τη χρηματοδότηση ΕΤΕ για το Ιωβηλαίο;

Απάντηση του κ. de Silguy εξ ονόματος της Επιτροπής (30 Ιανουαρίου 1998)

Τα σχέδια που χρηματοδοτούνται με κεφάλαια της Ευρωπαϊκής Τράπεζας Επενδύσεων (ΕΤΕ) στο πλαίσιο του προγράμματος Ρώμη 2000 επελέγησαν αποκλειστικά από την ίδια, σύμφωνα με τα δικά της κριτήρια, τα οποία κρίθηκε ότι ανταποκρίνονταν στην άμεση ανάγκη βελτίωσης της υποδομής της Ρώμης και ότι θα είχαν σημαντικό και συνεχή μακροπρόθεσμο αντίκτυπο στην οικονομία. Η έρευνα αφαλείας της ΕΤΕ επιβεβαίωσε την τεχνική ικανότητα των υπευθύνων να πραγματοποιήσουν ικανοποιητικά τις εν λόγω επενδύσεις.

Μεταξύ των σχεδίων του προγράμματος για το Ιωβηλαίο, ορισμένα έργα σημαντικότερης διάστασης απαιτούν πράγματι σχετικά μακρά διαδικασία έγκρισης 7 για το λόγο αυτόν, ενισχύθηκε ο ρόλος εποπτείας και συντονισμού εκ μέρους των εθνικών αρχών. Οι εθνικές αρχές διαχειρίζονται τα κεφάλαια της ΕΤΕ και προβαίνουν σε πληρωμές σύμφωνα με την πρόοδο των εργασιών. Κάθε εξάμηνο, υποβάλλεται στο ιταλικό κοινοβούλιο λογιστική έκθεση των πληρωμών αυτών.
ΓΡΑΠΤΗ ΕΡΩΤΗΣΗ E-4191/97 υποβολή: Rijk van Dam (I-EDN) και Bartho Pronk (PPE) προς την Επιτροπή (21 Iανουαρίου 1998)

Θέμα: Η κατάσταση των χριστιανικών μειονοτήτων στην Τουρκία

Όπως πληροφορούμαστε μέσω της οργάνωσης «Jubilee Campaign», η τουρκική κυβέρνηση αποφάσισε να περιορίσει τις δραστηριότητες των συρορθοδόξων εκκλησιών και τριών συρορθοδόξων μονών στην Tur Abdin. Πρόκειται για τις μονές Deyl- ul-Zafaran, Mor Gabriel και Mar Yakoub του Salah. Οι μοναχοί και οι μοναχές που ζουν προς στιγμήν στις εν λόγω μονές μπορούν να παραμείνουν σ'αυτές, αλλά, με την από 6ης Οκτωβρίου επιστολή της η τουρκική κυβέρνηση τους έχει απαγορεύσει να προβαίνουν σε ανάγνωση των κειμένων σε συριακή γλώσσα και να παρέχουν θρησκευτική εκπαίδευση, να αναγείρουν νέα κτήρια, να πραγματοποιούν επισκευές στα υπάρχοντα κτίσματα και να δέχονται τουρίστες ή επισκέπτες.

Οι ως άνω πληροφορίες συμπίπτουν με προγενέστερες πληροφορίες σχετικά με προβλήματα που αντιμετωπίζουν διάφορες θρησκευτικές μειονότητες στη Νοτιο-Ανατολική Τουρκία και στα οποία αναφέρονται οι γραπτές ερωτήσεις Ε-3660/95 ((ΕΕ C 112 της 17.4.1996, σελ. 57. )) και Ε-1424/96 ((ΕΕ C 356 της 25.11.1996, σελ. 38 )).

1. Είναι σε θέση η Επιτροπή να επιβεβαιώσει τις πληροφορίες σχετικά με τις συρορθόδοξες εκκλησίες στην Τουρκία; Αφετέρου δε, γνωρίζει τις δυσχερείς συνθήκες υπό τις οποίες εργάζονται οι χριστιανικές μειονότητες στην εν λόγω χώρα;

2. Συμμερίζεται η Επιτροπή την άποψη ότι η στάση της τουρκικής κυβέρνησης αντιβαίνει προς το άρθρο 9 της Ευρωπαϊκής Σύμβασης για τις Θρησκευτικές Μειονότητες και τις ρήτρες της τελωνειακής συμφωνίας που ισχύει μεταξύ ΕΕ και Τουρκίας;

3. Είναι διατεθειμένη η Επιτροπή να ζητήσει επιμόνως από τις τουρκικές αρχές την άρση των περιοριστικών μέτρων εις βάρος των συρορθοδόξων εκκλησιών και μοναστηριών;

Απάντηση του κ. Van den Broek εξ ονόματος της Επιτροπής (4 Φεβρουαρίου 1998)

Με βάση τις πληροφορίες τις οποίες διαθέτει η Επιτροπή, ο τούρκος Υπουργός εσωτερικών ρωτήθηκε πρόσφατα από μέλος του τουρκικού Κοινοβουλίου σχετικά με το θέμα που έθιξαν τα Αξιότιμα Μέλη του Κοινοβουλίου. Στην απάντηση που έδωσε στις 31 Δεκεμβρίου 1997, ο Υπουργός δήλωσε ότι η κυβέρνηση ουδόλως προτίθεται να απαγορεύσει τη θρησκευτική εκπαίδευση της ορθόδοξης συριακής κοινότητας ούτε να παρέμβει ή να περιορίσει την ελευθερία άσκησης των θρησκευτικών της καθηκόντων.

Η Επιτροπή, σε όλες τις επαφές της με τις τουρκικές αρχές, επιμένει ως προς τη σπουδαιότητα τόσο της βελτίωσης της κατάστασης των δικαιωμάτων του ανθρώπου όσο και της συνέχισης της διαδικασίας εκδημοκρατισμού στην Τουρκία.

Το Ευρωπαϊκό Συμβούλιο που συνήλθε στο Λουξεμβούργο το Δεκέμβριο του 1997 υπενθύμισε ότι η ενίσχυση των δεσμών της Τουρκίας με την Ένωση εξαρτάται, μεταξύ άλλων, και από τη συνέχιση των πολιτικών και οικονομικών μεταρρυθμίσεων τις οποίες το εν λόγω κράτος έχει αρχίσει να εφαρμόζει, κυρίως όσον αφορά την ευθυγράμμιση των προτύπων και των διαφόρων πρακτικών σε θέματα δικαιωμάτων του ανθρώπου με τα αντίστοιχα που ισχύουν στην Ένωση. Το Συμβούλιο πρόσθεσε ότι η ενίσχυση αυτή των δεσμών εξαρτάται επίσης από το σεβασμό και την προστασία των μειονοτήτων.